open-index/open-wikipedia-markdown huggingface dataset:
Nåleblomsterflue

**Nåleblomsterflue** (*Baccha elongata*) er en liten, slank flue som tilhører familien blomsterfluene.  Den finnes over hele Norge unntatt på høyfjellet og i ytre Finnmark.

## Utseende
En liten til middelsstor (7-11 mm), svært spinkel blomsterflue. På grunn av den svært smale bakkroppen kan den ikke forveksles med noen annen nordisk art. Hodet er stort, avrundet, betydelig bredere enn resten av kroppen. Fasettøynene er nakne, mørkrøde, og dekker nesten hele hodet hos hannen, hos hunnen er det skilte av en smal stripe i midten. Området bak antennene er tett hvitlig bestøvet. Antennene er ganske små, det tredje leddet ovalt. Ansiktet er nesten flatt, men med en liten midtknøl, svart, tett bestøvet på sidene. Thorax er blankt svart, påfallende liten, tilsynelatende hårløs. Bakkroppen er lang og nåletynn med to gule tverrbånd hos hannen. Hos hunnen er den bakre delen spoleformet, foran dette en lang, tynn stilk. Beina er tynne og brungule. Vingene er litt brunlige, særlig hos hunnen, med et lite, brunt vingemerke.

## Levevis
Larvene lever av bladlus. De voksne fluene holder til i halvskygge mellom busker og kratt, gjerne i skogbryn. De holder seg inne i vegetasjonen og flyr ikke mye, men de besøker også blomster. 
Flygetiden varer fra mai til oktober. Arten overvintrer som larve.

## Utbredelse
Denne vidt utbredte arten finnes over mye av den palearktiske sone og også i Nord-Amerika. I Norge finnes den over nesten hele landet, men ser ut til å mangle i fjellet og i ytre deler av Finnmark.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** **[[blomsterfluer]]** (Syrphidae)
****** underfamilie Syrphinae
******* gruppe Bacchini
******** slekten nåleblomsterfluer, *[[Baccha]]* Fabricius, 1805
********* nåleblomsterflue, *Baccha elongata* (Fabricius, 1775) (synonym *[[Baccha obscuripennis]]* Meigen, 1822)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5

## Eksterne lenker
*
Oscar Mørch

**Oscar Mørch** (1845–1897) var en norsk jurist, embetsmann og politiker (H). Han var amtmann i Hedmark 1890–97 og stortingsrepresentant 1895–1897.
## Liv og virke
Han var sønnesønn av eidsvollsmannen Ole Clausen Mørch. Faren var prokurator og skattefogd i Kristiansand. Foreldrene døde tidlig og Oscar vokste opp hos farbroren, høyesterettsdommer Claus Mørch, i Oslo. Han var gift to ganger. Hans andre kone Johanne Sophie («Lilla»; 1858-1924) var datter av fabrikkeier Knud Graah.

Han ble student i 1862 og cand. jur. i 1867. En av hans studentvenner husker ham fra denne tiden som en god sanger. Han var først sorenskriverfullmektig i Sør-Østerdal. Fra 1870 var ansatt i Kirke- og undervisningsdepartementet. Her ble han byråsjef i 1879 og fra 1886 ekspedisjonssjef i kirkeavdelingen. 

Han ble utnevnt til amtmann i Hedmark i juli 1890.

I perioden 1895–1897 var han stortingsrepresentant, innvalgt for valgkretsen Kjøpstedene i Hedmark og Oppland fylker. Mørch var en av fire høyremenn som i 1895 stemte for en bevilgning til nye panserskip, et ledd i opprustningen foran uavhengigheten.

Mønch var syk i 1897, og møtte ikke på Stortinget dette året. Han fikk avskjed fra amtmannsstillingen i statsråd 25. juni 1897, og ble midlertidig erstattet av August Teilmann Wilhelmsen. Mørch døde i svigerfarens hjem på Bygdøy i september 1897. Han ble begravd på Vår Frelsers gravlund.

Han ble utnevnt til Ridder 1 av St. Olavs orden i 1889.

## Referanser


## Eksterne lenker
*
VM i curling for kvinner 2009

**Verdensmesterskapet i curling 2009 for kvinner** var det 31. VM i curling for kvinner gjennom tidene. Mesterskapet ble arrangert av World Curling Federation, og arrangert i Gangneung, Sør-Korea i perioden 21. – 29. mars 2009. Sør-Korea var VM-vertsland for første gang, og dette var bare andre gang at VM ble arrangert i Asia. Første gang var i Japan i 2007.

De tolv deltakerlagene spilte først alle-mot-alle (round robin), som ga elleve kamper til hvert lag. De fire beste lagene etter round robin-kampene – Kina, Danmark, Canada og Sverige – gikk videre til sluttspillet om medaljer, som ble avgjort som et Page playoff.

Sluttspillet (og dermed mesterskapet) ble vunnet av Kina, som dermed sikret seg sin første VM-tittel. I finalen beseiret det kinesiske laget Sverige med 8-6. I Bronsekampen beseiret Danmark de forsvarende verdensmestre fra Canada med 7-6.

Mesterskapet gjaldt også som den tredje og siste kvalifiseringsturneringen til de olympiske vinterleker 2010 i Vancouver; Canada, Danmark, Kina og Sveits hadde allerede før VM 2009 sikret seg deltagelse ved vinter-OL, og resultatene ved dette VM medførte at også Sverige, USA, Skottland (som ved vinter-OL representerer Storbritannia), Russland, Tyskland og Japan kvalifiserte seg til den olympiske curlingturneringen.

## Lag

Mesterskapet hadde deltagelse av 12 lag: åtte fra Europa, to fra Panamerika og to fra Asia/Oseania. 

:

## Resultater

### Round robin

### Sluttspill

## Eksterne lenker
* World Women's VM 2009 – Offisiell hjemmeside 
* World Curling Federation (offisiell hjemmeside)
* WCF Results & Records - World Women's Curling Championship 2009
Svenska Finlands folkting

**Svenska Finlands folkting** er en finsk organisasjon som har som oppgave å overvåke ivaretagelsen av finlandssvenskenes språklige rettigheter og ellers fremme de svensktalendes kulturelle og språklige interesser. Folktingets stilling ble fastslått i en egen lov i 2003. Folktinget har 75 representanter som velges hvert fjerde år i kommunevalget. Fastlandsfinland utnevner 70 representanter og Åland utnevner 5. Alle riksdagspartier med svenskspråklig virksomhet er representert i organisasjonen. 

Folktinget virker som et samarbeids- og diskusjonsorgan for politiske partier og andre grupperinger blant finlandssvenskene. 
Det kommer med forslag i lovgivningsprosessen og gir uttalelser til myndighetene om spørsmål som berører finlandssvenskene. 
Videre utgir Folktinget demografiske og statistiske opplysninger om de svensktalende.

Svenska folkpartiet har tradisjonelt vært en ledende kraft i Folktinget. Nåværende formann er Sandra Bergqvist fra dette partiet.

## Se også
*Finlandssvensker

## Eksterne lenker
* Nettside for Svenska Finlands folkting
* FINLEX, Lov om Svenska Finlands folkting, 2003
* ''Uppslagsverket Finland'', Svenska Finlands folkting
Oderwitz

**Oderwitz** (av slavisk for *nedspyling*) er en kommune i den sørøstlige delen av Landkreis Görlitz i Oberlausitz i Direktionsbezirk Dresden i Fristaten Sachsen. Kommunen har 5&nbsp;588 innbyggere (31. desember 2009).

## Geografi
Oderwitz ligger i den sørøstlige delen av Landkreis Görlitz i nærheten av grensen mot Tsjekkia. Kommunen ble opprettet i 1999 gjennom en sammenslåing av de to kommunene Oberoderwitz og Niederoberwitz. I den historiske tredelingen av stedet, regner man også med Mitteloderwitz.

Oderwitz ligger ca 9 km nordvest for Zittau og 15 km sør for Löbau i *Oberland* ved foten av Zittauer Gebirge. Oberoderwitzer Spitzberg – et av de mest markante fjellene i Lausitzer Bergland – rager over kommunen i vest. Andre nevneverdige fjell er i vest Stumpfeberg og Sonnenhübel og Königsholz i øst.

Historisk regnes Oderwitz blant listen over skogs-landsbyer. Gjennom hele stedets område er skogen idag likevel nesten helt fraværende. Ved oppbyggingen av landsbyen ble gårdene plasserte ovenfor de høyvannfrie dalene, noe som var vanlig på 1100- og 1200-tallet.

Idag strekker stedet seg i en lengde på 9 km langs elven Landwasser. Bebyggelsen følger stort sett denne elven.

## Historie
Opprinnelig bestod Oderwitz av tre adskilte landsbyer, nemlig Ober-, Mittel- og Niederoderwitz. Disse var igjen underlagt forskjellige administrative inndelinger, deriblant Rådet for byen Zittau, og adelsslektene i henholdsvis Nostitz og Kyaw.

Under oppdelingen av eiendommer ble Oderwitz inndelt i flere distrikter. I Oberoderwitz fantes områdene *Kleinpolen* og *Rothes Gut*, i Mitteloderwitz *Greischerhof* og *Viehwegshäuser* og i Niederoderwitz området *Neufelden*.

Fra 1871 til 1994 var Ober- og Niederoderwitz to kommuer i to forskjellige kretser (Landkreis Löbau og Landkreis Zittau). I året 1910 ble Mitteloderwitz innlemmet i Niederoderwitz. I 1994 ble begge kommunene tilhørende samme krets &ndash; Landkreis Löbau-Zittau, og i 1999 ble de slått sammen til Oderwitz. Den 1. august 2008 ble kommunen en del av Landkreis Görlitz.

## Referanser


## Eksterne lenker
*
Den eritreiske frigjøringsfront

**Den eritreiske frigjøringsfront**, eller *DEFF* (engelsk *Eritrean Liberation Front*, forkortet *ELF*; italiensk *Fronte di Liberazione Eritreo*) var en eritreisk frigjøringsorganisasjon som kjempet for et selvstendig Eritrea. På 1950-tallet var  bevegelsen en uorganisert politisk bevegelse som arbeidet for eritreisk selvstendighet, og drev en hemmelig virksomhet i mindre skala. 

Organisasjonen ble offisielt formet i Kairo i 1960 av Idris Muhammad Adam og en rekke intellektuelle eritreere og studenter. Året etter ble den militære grenen i organisasjonen etablert, og DEFF erklærte offisielt krig Keiserriket Etiopia. Konflikten eskalerte den 1. september 1961, da den første store trefningen mellom Etiopia og DEFF fant sted. DEFF førte en asymmetrisk geriljakrig mot den etiopiske styringsmakten. 

Senere fikk organisasjonen en ny fiende, denne gangen den eritreiske motorganisasjonen Det eritreiske folks frigjøringsfront (forkortet DEFFF), og i de såkalte eritreiske borgerkrigene led DEFF nederlag, og DEFFF tok over frigjøringskampen. 

I 1991 tok Den eritreiske selvstendighetskrigen slutt, og Eritrea oppnådde sin selvstendighet. DEFF opererer per idag fra Sudan.

## Referanser
Det eritreiske folks frigjøringsfront

**Det eritreiske folks frigjøringsfront (DEFFF)** (tigrinja: ህዝባዊ ግንባር ሓርነት ኤርትራ, arabisk:الجبهة الشعبية لتحرير إريتريا) var en eritreisk bevæpnet frigjøringsfront som hadde som mål å frigjøre Eritrea fra etiopisk kolonisme. DEFFF ble stiftet i 1970 etter å ha forlatt DEFF. Etter at DEFFF hadde vunnet krigen og Eritrea ble selvstendig, ble DEFFF et politisk parti, idag under navnet Folkets front for demokrati og rettferdighet

## Se også
*Den eritreiske selvstendighetskrigen
Forvaltningsforbund

Et **forvaltningsforbund** (tysk: *Gemeindeverwaltungsverband*) er i Tyskland en frivillig interkommunal sammenslutning av to eller flere kommuner innenfor samme Landkreis, som delegerer ulike oppgaver til hverandre. Eksempelvis kan forvaltningen bli slått sammen for å spare penger. Borgere som bor i en slik medlemskommune vil i noen tilfeller kunne motta sine selvangivelser fra forvaltningsforbundet, i stedet for fra det lokale rådhuset. Et forvaltningsforbund er et offentlig organ som ledes av en forbundsforstander *(Verbandsvorsitzender)*. Det er imidlertid ingen politisk beslutningsmyndighet, og de enkelte medlemskommunene beholder sin juridiske selvstendighet.

Forvaltningsforbund finnes blant annet i delstatene Baden-Württemberg, Sachsen og Sachsen-Anhalt. I den sistnevnte kalles de forvaltningsfellesskap *(Verwaltungsgemeinschaft)*, men må ikke forveksles med forvaltningsfellesskap i andre delstater.

I Baden-Württemberg finnes også interkommunale samarbeidsstrukturer som blir kalt **avtalefestede forvaltningsfellesskap** *(Vereinbarte Verwaltungsgemeinschaft)*. I disse tilfellene utføres oppgavene av en enkelt by eller landkommune. Fellesskapet har ingen juridisk person, og oppgavenes omfang bestemmes av § 61 i kommunallovgivningen i Baden-Württemberg.
Lang gressblomsterflue

**Lang gressblomsterflue** (*Melanostoma scalare*) er en liten, slank flue som tilhører familien blomsterfluene.  Den er vanlig over hele Norge.

## Utseende

En liten (7-9 mm) og ganske slank, gul og svart blomsterflue. Den kan kjennes fra den nærtstående kort gressblomsterflue *Melanostoma mellinum* på at kroppen er markert smalere, fra lignende *[[Platycheirus]]-*arter på at framføttene ikke er utvidet. Kroppen er litt matt svart bortsett fra tre par gule flekker på bakkroppen. Hodet er stort, bredere enn resten av kroppen, med nakne fasettøyne som dekker nesten hele hodet hos hannen, bredt skilte i midten hos hunnen. Pannen rett bak antennene er kraftig lyst bestøvet, hos hunnen strekker det bestøvede området seg omtrent halvveis tilbake til punktøynene. Ansiktet er svart, kraftig lyst bestøvet unntatt på den lave midtknølen. Scutellum er svart. Flekkene på bakkroppen når ikke helt ut til ytterkantene, hos hunnen er de mer eller mindre trekantede. Helt mørke former er forholdsvis vanlige. Beina er mørkt brungule, helt slanke. Vingene er glassklare, vingemerket knapt mørkere enn resten av vingen.

## Levevis
Larvene lever av bladlus. Utviklingen kan under gunstige forhold ta sju-åtte uker. De voksne fluene finnes særlig mellom gress på enger, mest i lysninger i skogen, der de besøker mange slags blomster. Flygetiden varer fra mai til oktober.

## Utbredelse
Denne vidt utbredte arten finnes over mye av den palearktiske sone og også i mesteparten av Afrika (så langt sør som Zimbabwe), i Sørøst-Asia og på Ny-Guinea. I Norge finnes den over hele landet, og er ofte ganske tallrik.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** **[[blomsterfluer]]** (Syrphidae)
****** underfamilie Syrphinae
******* gruppe Melanostomini
******** slekten gressblomsterfluer, *[[Melanostoma]]* Schiner, 1860
********* **lang gressblomsterflue**, *Melanostoma scalare* (Fabricius, 1794) 

## Referanser




## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.
## Eksterne lenker
*
Pitkävuori

**Pitkävuori** er et tidligere skianlegg, særlig for skihopping, i Kaipola ved Jämsä i Finland. Hele skianlegget besto av to skibakker med ankertrekk og fem ulike hoppbakker med størrelse K100, K55, K25, K15 og K8. Den største bakken ble bygd i 1964. Den har i dag utdatert bakkeprofil, og har ikke vært i bruk siden 1994.

Bakkerekorden i K100-bakken er 111 meter, satt av Pasi og Toni Nieminen i 1994. I K55 og K25 er rekorden henholdsvis 61 meter (satt av Joonas Asala) og 35 meter (satt av Eric Savolainen).

I 1986 laget Audi en reklamefilm i storbakken i Pitkävuori. Rallykjører Harald Demuth kjørte en Audi 100 CS quattro fra hoppet og opp til toppen av det 37,5 grader bratte ovarennet. En ny reklamefilm ble laget samme sted i 2005 for å markere at det var 25 år siden Audi Quattro ble introdusert. Da kjørte Uwe Bleck en Audi A6 4.2 quattro opp ovarennet. Før denne filmen kunne lages, måtte den delvis forfalne hoppbakken repareres. Blant annet ble ovarennet av tre forsterket.

Den norske hopperen Torgeir Brandtzæg falt og skadet seg så stygt i et renn i storbakken i Pitkävuori 24. mars 1965 at han fikk varige mén og aldri kom tilbake som skihopper.

Det var planlagt å renovere dommertårnet i Pitkävuori, men det brant 8. oktober 2009.

## Referanser


## Kilder
* Skisprungschanzen-Archiv: Kaipola
* Skisprungschanzen-Archiv: Audi brakes ski jump record again (5. april 2005)
* Audi-press.com/Kak.net: The sky’s the limit: Audi breaks ski jump record again (8. mars 2005)
Smal fotblomsterflue

**Smal fotblomsterflue** (*Platycheirus angustatus*) er en liten, slank flue som tilhører familien blomsterfluene. Den er vanlig over det meste av Norge.

## Utseende
En liten (6-8 mm), slank, gul og svart blomsterflue. Kroppen er helt blankt svart bortsett fra tre par gule flekker på bakkroppen. Hannens bein: For- og mellombeina er gule, baklårene svarte med gul spiss, bakleggene gule med et bredt svart område på midten, bakføttene svarte. Forlåret har en rekke av kraftige børster i den indre delen på baksiden, disse har en knekk litt utenfor midten, den ytre delen mye tynnere enn den indre. Forleggen er jevnt utvidet, gul med en svart lengdestripe i den ytre delen, ytterst litt bredere enn de brede fotleddene. Det første leddet av bakfoten er kraftig, omtrent like tykt som leggen.

## Levevis
Arten finnes særlig på fuktige enger i fjellet, men kan også finnes i hager. Larvene lever av bladlus. Flygetiden varer fra mai til september.

## Utbredelse
Denne vidt utbredte arten finnes over mye av den palearktiske sone og i Nord-Amerika. I Norge finnes den over hele landet, muligens bortsett fra høyfjellet og mesteparten av Finnmark.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** **[[blomsterfluer]]** (Syrphidae)
****** underfamilie Syrphinae
******* gruppe Melanostomini
******** slekten fotblomsterfluer, *[[Platycheirus]]* Lepeletier & Audinet-Serville, 1828
********* smal fotblomsterflue, *Platycheirus angustatus* (Zetterstedt, 1843) 

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5

## Eksterne lenker
*
Statens Luftfartsvæsen

**Statens Luftfartsvæsen** (**SLV**) var et dansk direktorat, underlagt det danske Transportministeriet.

SLV hadde ansvar for å regulere dansk sivil luftfart, blant annet med hensyn til brukere og samfunnet forøvrig. De hadde også ansvar for driften av Bornholms lufthavn. 

Fra 2010 overtok Trafikstyrelsen som sivil luftfartsmyndighet i Danmark.

## Eksterne lenker
* Trafikstyrelsen, Center for luftfarts nettsider
Daner

**Daner** er betegnelsen på et nordgermansk folk i området som i dag er Skåne og Danmark. Fra slutten av middelalderen ble «daner» som betegnelsen erstattet av «dansker». Danene er altså blant forfedrene til dagens dansker.

Danene skal, ifølge nokså sene litterære kilder på 500-tallet, ha innvandret til de danske øyene fra øst, trolig fra Skåne, i løpet av 200-tallet e.Kr., dvs. yngre romersk jernalder. Arkeologiske funn fra de østlige delene av Sjælland og Fyn fra den tid underbygger de historiske overleveringene, ved et økende antall rike gravfunn og en plutselig overvekt av langskaller, økt gjennomsnittshøyde hos menn og endret gravskikk med jordfestelser i stedet for kremasjon og branngraver. Jordanes var den første som omtalte danene - noe uklart i *Getica III*, der han beskrev danene som «utgått av suionernes (svearnes) rot». De skal ha fordrevet et annet folk ved navn herulere fra sitt hjemland. 

Daner nevnes ikke av Tacitus, noe som tyder på at de i det første hundreåret e.Kr. ikke skilte seg fra suionerne. 

Prokopios' beretning om en gruppe heruleres vandring tilbake til Norden i starten av 500-tallet, er utgangspunkt for den vanlige antakelsen om at danene dro videre vestover og erobret Jylland tidlig på 500-tallet. Myrfunn av utstrakte ofringer av krigsbytte fra østlige deler av Jylland og vestlige deler av Fyn, tyder på voldsomme sammenstøt mellom beslektede folkestammer. Utgravninger i etterkrigstiden har imidlertid avslørt at krigsbytteofringene fant sted over en periode på rundt 500 år. Samme mønsteret fremtrer ved nye undersøkelser av Illerup elvedal ved Skanderborg og i Nydam-myren - store enkeltofringer i særskilte hellige myrer foretatt med generasjoners mellomrom. 

Gregor av Tours (538-94) skildrer danenes samtidige plyndringstokter til Nederland og Nordfrankrike, slik som da geaterkongen Choichilaicus (Hygelak, Hugleik) falt i kamp i Frisland i 516; trolig den Hygelak som skildres i Beowulf-kvadet. Dette førte til at den danske skjoldungeætten ble oppfattet som en historisk kongerekke tilbake fra 500-tallet, men troverdigheten ble rokket av slike innslag som beretningen om kong Skjold, som angivelig drev i land i Danmark som spedbarn alene på et skip, en beretning med mange likhetstrekk med mytene om Moses, Sargon den store og Romulus og Remus som alle ble funnet drivende i vann som spedbarn.  

Sven Aggesen hevdet på 1100-tallet, helt uten noe historisk belegg, at danene var oppkalt etter den fiktive kong Dan.

Bakgrunnen for navnet «daner» er norrønt *danskr* uten sikker etymologi, men kan være avledet av indoeuropeisk **dhen-* som er opphav til middellavtysk *denne* («lavland»), gammelengelsk *denu* («dal») og nordengelsk og skotsk dialekt *den* («trang dal», «smalt gjel»). Et annet forslag er slektskap mellom *danr* og gammelhøytysk *tanar* («sandbanke») eller moderne tysk *Tanne* («furu») (Nielsen, Jørgensen, S & B, D & M, Losique). «Danmark» kan tolkes som «danenes grenseland» («mark» i betydningen «grense», her danenes grense mot saksere og vendere i det sørlige Slesvig-Holsten).

## Referanser


## Se også
*Jyder
S6W atomreaktor

**S6W atomreaktor** er en atomreaktor produsert av Westinghouse Electric Company for US Navy. Reaktoren bli brukt til å produsere elektrisitet og kraft til fremdrift på atomubåter. Den er i bruk på Seawolf-klassen angrepsubåter.

S6W står for:

* S = plattformen er ubåter
* 6 = sjette generasjons reaktorkjerne fra produsenten
* G = Westinghouse Electric Company
Henriette Løvar

**Henriette Løvar**  (født Wang 22. august 1979) er en norsk curlingspiller, som representerer Stabekk Curlingklubb. Hun bor på Stabekk, og er grafisk designer av yrke. 

## Meritter

* Curling-NM 2010 :Sølv 

* Curling-VM 2009 :11.-plass

* B-EM 2008: 1.-plass
* Universiaden 2003: Bronse
* Curling-VM 2011: Frances Brodie-prisen 

## Referanser


## Eksterne lenker
*
Sumpfotblomsterflue

**Sumpfotblomsterflue** (*Platycheirus scambus*) er en liten, slank flue som tilhører familien blomsterfluene.  Den er vanlig over hele Norge.

## Utseende
En liten (7-9 mm), slank, gul og svart blomsterflue. Kroppen er helt blankt svart bortsett fra fire par store, gule flekker på bakkroppen, disse er omtrent firkantede. Hannens bein: For- og mellombeina er gule, baklårene svarte med gul spiss, bakleggene gule med et svart område i midten, bakføttene for det meste svarte. Forlåret har seks kraftige, mørke børster på en rekke på baksiden, disse blir kortere utover. Forleggen er jevnt utvidet, gul uten markerte flekker eller striper, ytterst noe innskåret delvis rundt første fotledd, som er nærmest trekantet. Alle fotleddene er brede og gule. Det ytterste leddet er nærmest rombeformet sett ovenfra. Det første leddet av bakfoten er spoleformet, kraftig, omtrent så bredt som leggen. 

## Levevis
Arten finnes særlig på myrer og fuktige gressenger, også ved kanten av ferskvann. Larvene lever av bladlus. Flygetiden varer fra mai til august.

## Utbredelse
Denne vidt utbredte arten finnes over mye av den palearktiske sone og i Nord-Amerika. I Norge finnes den over hele landet, bortsett fra i høyfjellet og i mesteparten av Finnmark.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** **[[blomsterfluer]]** (Syrphidae)
****** underfamilie Syrphinae
******* gruppe Melanostomini
******** slekten fotblomsterfluer, *[[Platycheirus]]* Lepeletier & Audinet-Serville, 1828
********* sumpfotblomsterflue, *Platycheirus scambus* (Stæger, 1843) 

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5

## Eksterne lenker
*
Hyde Park Herald

***Hyde Park Herald*** er en lokalavis som kommer ut hver uke i bydelen Hyde Park i Chicago. Den ble startet opp i 1882, da Hyde Park lå utenfor Chicagos bygrense. Den blir eid av Herald Newspapers, Inc. og gis ut av Bruce Sagan.

Den demokratiske politiske rådgiveren David Axelrod har skrevet for avisen. Lee Botts var redaktør for avisen tidlig på 1960-tallet. Hun hadde en høytstående jobb i Jimmy Carters administrasjon, og er en kjent miljøvernaktivist.

## Eksterne lenker
* Nettside
Hvitfotblomsterflue

**Hvitfotblomsterflue** (*Platycheirus albimanus*) er en liten, slank flue som tilhører familien blomsterfluene.  Den er meget vanlig over hele Norge og er trolig en av de tallrikeste blomsterfluene.

## Utseende
En liten til middelsstor (7-10 mm), slank blomsterflue, kroppen blankt svart bortsett fra tre par blåaktige flekker på bakkroppen. Den kjennes fra de andre (mye sjeldnere) blåflekkete *[[Platycheirus]]*-artene på formen på hannens frambein. Bakbeina er svarte, mens føttene på mellombeina og leggene og føttene på frambeina er gulhvite. Forlåret har noen lange, mørke børster ved roten. Forleggen har to lange, mørke børster omtrent i midten, og er rundet utvidet utenfor disse. Spissen er innbuktet. Føttene er brede, tydelig kledt med fine, mørke hår, det første fotleddet omtrent så bredt som leggen, i spissen V-formet innbuktet. Det andre og tredje leddet er litt bredere enn lange. Bakfotens første ledd er ganske lite fortykket.

## Levevis
Arten finnes særlig på lysninger i skogen, men kan også være meget tallrik på enger og beitemark, i hager etc. I motsetning til mange andre *[[Platycheirus]]*-arter er den også ganske vanlig på tørre steder. Larvene lever av bladlus. Flygetiden varer fra april til oktober.

## Utbredelse
Denne vidt utbredte arten finnes over mye av Palearktis (også på Island og Færøyene) og i Nord-Amerika. Den er også funnet på Filippinene (innført med mennesker?). I Norge finnes den over hele landet, men er ikke vanlig over tregrensen.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** **[[blomsterfluer]]** (Syrphidae)
****** underfamilie Syrphinae
******* gruppe Melanostomini
******** slekten fotblomsterfluer, *[[Platycheirus]]* Lepeletier & Audinet-Serville, 1828
********* hvitfotblomsterflue, *Platycheirus albimanus* (Fabricius, 1781) 

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5

## Eksterne lenker
*
Pirates of Silicon Valley

***Pirates of Silicon Valley*** er et 1999 TV-Dokudrama basert på boken *Fire in the Valley: The Making of The Personal Computer* av Paul Freiberger og Michael Swaine. Filmen er skrevet og regissert av Martyn Burke som dokumenterer fremveksten av PC-en (personlig datamaskin) gjennom rivaliseringen mellom Apple og Microsoft.

## Handling
Steve Jobs snakker med regissør Ridley Scott i  angående annonseringen for Apple Computer, som introduserte den aller første Macintosh. Steve Jobs ønsker å formidle hans egen ide, men Scott er mer opptatt av de tekniske aspektene ved annonsen. I 1997 med Jobs, tilbake ved Apple, kunngjøres en ny avtale med Microsoft Macworld / iWorld. Hans partner, Steve "Woz" Wozniak, blir introdusert som en av de to sentrale fortellerne i historien. 

Steve Jobs og Woz utvikler Apple Computer i garasjen til Jobs sin familie. Til slutt investerer Mike Markkula i organisasjonen som gjør det mulig å utvide og komme videre. I 1977 demonstrerte de Apple II ved West Coast Computer Faire. Filmen følger også Steve Jobs sitt forhold til kjæresten på videregående skole, Arlene, og deres datter Lisa. Rundt den tiden hun ble født, avslørte Jobs sin neste datamaskin, som han kalte Lisa. I 1984 utviklet bedriften en Macintosh. Men Steve Jobs blir tvunget ut av Apple, av administrerende direktør John Sculley.

## Skuespillere
* Noah Wyle som Steve Jobs
* Anthony Michael Hall som Bill Gates
* Joey Slotnick som Steve Wozniak
* John DiMaggio som Steve Ballmer
* Josh Hopkins som Paul Allen
* Gailard Sartain som Ed Roberts
* Jeffrey Nordling som Mike Markkula
* Allan Royal som John Sculley
* J. G. Hertzler som Ridley Scott

## Referanser


## Eksterne lenker
*
Knut Meling

**Knut Meling** (født 1950) er en norsk forfatter og skribent fra Haugesund. 

## Liv og virke
Meling har utgitt romaner i Norge og Nederland. Han har gjennom årene arbeidet som forlagskonsulent, oversetter og lyriker. Han har også skrevet frilans for blant annet *[[Morgenbladet]], [[Samtiden]], [[Vagant (tidsskrift)|Vagant]]*  og the *[[New York Times]]*, samt kåserier og radioteater for NRK. 

Meling debuterte på Aschehoug i 1978 med *[[Dager i transitt]]* og utga i 1979 også romanen *[[Storkens vinger]]* ved forlaget. Han byttet deretter til Gyldendal hvor hans tre neste romaner, *[[Mørket faller som regn]], [[Via Oslo]] og [[Søster hat]]* ble publisert. I 2020 ga Meling ut *Triumf*, hans første roman på over 30 år. I 2021 ble *Min Flygende Himmel* utgitt, også som *Triumf*, ved Elefantus Forlag. 

Bøkene hans dreier seg ofte om identitet og rollespill.  

Meling studerte litteratur ved University of Akron.

## Bibliografi
### Romaner
* 1978: *[[Dager i transitt]]* 
* 1979: *[[Storkens vinger]]* 
* 1982: *[[Mørket faller som regn]]* – utgitt på nederlandsk i 1989 under tittelen *De nacht valt als regen*
* 1983: *[[Via Oslo]]*  
* 1987: *[[Søster hat]]* – dramatisert i 1991 som hørespill i tre episoder av Tor Fretheim for NRK  
* 2020: *Triumf*
* 2021: *Min flygende himmel* 

### Noveller, dikt og kåserier
* 1969: *Early june*, University of Akron Creative Writing Publication
* 1970: *Poems*, Apollo Magazine Bruxelles
* 1979: *What about the fish?* New York Times
* 1980: *Flammene*, Karl Johan Ukemagasin
* 1980: *Byliv*, Karl Johan Ukemagasin
* 1980: *Scoobedoobedoo, eller hvordan bedrag utvikler seg i dusjen*, Samtiden
* 1989: *Hompen, Mopp, Angie og X-mas*, Vagant,

## Referanser


## Eksterne lenker
* 
*
Attitude

***Attitude*** er et heavy metal-musikkalbum med Susperia, utgitt 18. mai 2009

## Sporliste
# «The Urge» &ndash; 3:57
# «Live My Dreams» &ndash; 3:30
# «Attitude» &ndash; 3:40
# «Elegy and Suffering» &ndash; 3:57
# «Sick Bastard» &ndash; 4:05
# «Another Turn» &ndash; 3:23
# «Mr. Stranger» &ndash; 4:42
# «Character Flaw» &ndash; 4:28
# «The One After All» &ndash; 5:04

## Personell
* Athera – Vokal
* Cyrus – Gitar
* Elvorn – Gitar
* Memnock – Bass
* Tjodalv – Trommer

## Eksterne lenker
*
Jean Rey

**Jean Rey** (født 15. juli 1902 i Liège, død 19. mai 1983 i Liège) var en franskspråklig belgisk  politiker (Parti Réformateur Libéral), og president for Europakommisjonen fra 1967 til 1970. 

Han var gjenoppbygningsminister 1949-1950 og næringsminister 1954-1958. Fra 1958 til 1970 var han Belgias medlem i Europakommisjonen. Han var ansvarlig for eksterne forbindelser i Hallstein-kommisjonen 1958-1967 og etterfulgte Walter Hallstein som president i 1967. Han var styreleder for Europa-colleget 1964-1974, leder for Europabevegelsen 1974-1978 og ble valgt til medlem av Europaparlamentet i 1979.
## Referanser


## Eksterne lenker
* 
*
Rune Aanderaa

**Rune Aanderaa** (født 4. juni 1959 i Oslo) er cand.scient. i biologi med hovedfag på vedboende sopp. Han er utdannet agrotekniker i naturbruk med hovedvekt på skogbruk.

## Naturverneren
Rune Aanderaa vokste opp i Asker og har alltid vært interessert i naturvern, og meldte seg inn i Natur og Ungdom i 1973. I voksen alder ble han aktivt med i Naturvernforbundet. Han har livnært seg som tømmerhogger og småbruker, og var aktiv som naturfotograf i noen år.

Rune Aanderaa var med å starte den skogøkologiske gruppa *[[BioFokus|Siste Sjanse]]* (nå BioFokus). Han var også biologisk rådgiver i Norges Skogeierforbund i fire år. 

Han var vara til Asker kommunestyre mellom 2003 og 2007, og ledet landbruksutvalget i Asker kommune for *Askers grønne venner*  (AGV) (lokal bygdeliste) 2003–2011. Han har fra høsten 1999 til sommeren 2012 vært daglig leder i Sabima (Samarbeidsrådet for Biologisk Mangfold).

Aanderaa sitter i sentralstyret til Naturvernforbundet.

* To år som avdelingsdirektør i Statens naturoppsyn (SNO), med ansvar for oppsyn i innlandet, samt skjøtsel og tilrettelegging i verneområder.
* To år som lærer i Naturbruk med energi- og miljøfag ved Stabekk vgs, og fra august 2017 avdelingsleder for samme linje.

## Samarbeid med media
Rune Aanderaa har samarbeidet med NRK, blant annet i redaksjonen til fjernsynsprogrammet Ut i naturen. Sammen med Ulf Myrvold har han bidratt til en rekke produksjoner, blant annet *Tusenårstreet – en verden på rot.*

Han har deltatt i Newton og radioprogrammene Nitimen, Sånn er livet og Verdt å vite, for å ta vare på det biologiske mangfoldet, blant annet ved å registrere arter i Artsobservasjoner.

## Skribenten
Rune Aanderaa har skrevet et par bøker og flere kronikker og artikler om naturvern i ulike tidsskrift. 

*... mangelfull liste ...*
* 1996 &ndash; Aanderaa, R., Rolstad, J. og Søgnen, S. *Biologisk mangfold i skog.* Landbruksforlaget 
* 2002 &ndash; Aanderaa, R. og Fløistad, I.S. *Naturbruksbiologi.* Gan forlag

## Referanser


## Eksterne lenker
* SABIMA – Samarbeidsrådet for Biologisk Mangfold
* ''Tusenårstreet – en verden på rot'' – NRK ''Ut i Naturen'' 
* ''Havet er også natur. Korallrev er «havets regnskog».''
Hendrik Brugmans

**Hendrik Brugmans** (1906–1997) var en nederlandsk akademiker, regnet som en av de tidlige intellektuelle lederne i Europabevegelsen, medgrunnlegger og første president for Unionen av europeiske føderalister, og den første rektoren for Europa-colleget fra 1950 til 1972.

Han var sønn av historikeren Hajo Brugmans, og studerte fransk litteraturhistorie ved Universiteit van Amsterdam og Sorbonne. Han fikk Karlsprisen i 1951 og det akademiske året 1997–1998 ved Europa-colleget var oppkalt etter ham.

## Bibliografi
* *Cité européenne. Programme fédéraliste*, Paris, 1950.
* *Schets van een Europese samenleving*, Rotterdam, 1952.
* *Europa voorbij het nulpunt 1969–1975*, Antwepren – Amsterdam, N.V. Scriptoria, 1975 (247 blz.)
* *Levend in Europa. Ontmoetingen en herinneringen, Alphen aan den Rijn*, 1980.
* *Wij, Europa. Een halve eeuw strijd voor emancipatie en Europees federalisme*. Opgetekend door H. Kirsten, Leuven/Amsterdam, 1988

## Referanser


## Eksterne lenker
*
Hurtigløp på skøyter under Vinter-OL 1976 – 1500 meter damer

**1 500 meter damer** var en øvelse i hurtigløp på skøyter under Vinter-OL 1976 og ble avholdt på Olympia Eisstadion i Innsbruck, Østerrike den 5. februar 1976.

26 utøvere deltok på distansen.

## Medaljevinnere


File:Galina Stepanskaya 1976.jpg|Galina Stepanskaja i januar 1976.
File:Sheila Young 1975.jpg|Sheila Young i februar 1975.
File:Tatyana Averina 1979.jpg|Tatjana Averina i februar 1979.


## Rekorder
Dette var gjeldende verdensrekord og olympisk rekord før Vinter-OL i 1976:

*(*)* Rekorden ble satt på høyfjellsbane (mer enn 1 000 meter over havet) og på naturis.

Følgende nye verdensrekorder og olympiske rekorder ble satt under konkurransen:

## Resultater

## Referanser


## Eksterne lenker
* 
*  Offisiell olympisk rapport Del 1 Se sidene 135-136 for 1500 meter resultater
*  Innsbruck 1976 / Speed Skating / 1500m Women på Olympic.org
*  Speed Skating at the 1976 Innsbruck Winter Games: Women's 1,500 metres  på Sports-reference.com/olympics
*  [result: Olympic Winter Games 1976 · Ladies · 1.500 Meter](http://speedskatingnews.info/en/results/?eventresultID=937 Distance) Resultater på SpeedSkatingNews.info
*  Results of the 1976 Olympic Winter Games 1500 meters Women.
*  Results Olympic Games 1975/1976 Ladies - 1500m : - Innsbruck  på http.ISU.html.infostradasports.com
*  Speed Skating 1976 Olympic Games Results - Women's 1500 metres - 5th February på The-Sports.org
Datamediert kommunikasjon

**Datamediert kommunikasjon** (DMK), eller på engelsk **Computer-Mediated Communication** (CMC), er definert som all form for menneskelig kommunikasjon som foregår mellom to nettverkstilkoblede datamaskiner. Datamediert kommunikasjon inkluderer bl.a. chat, e-post, direktemelding, lyd- og videokonferanse, og har preget både hverdag og arbeidsliv siden begynnelsen av 1990-tallet.
Mackenziellidae

* *[[Mackenziella psocoides]]*

**Mackenziellidae** er en gruppe (familie) av seksbeinte leddyr som hører til ordenen spretthaler (Collembola). Denne familien omfatter bare én kjent art.

## Utseende
En liten, trinn spretthale. Antennene er kraftige og består av fire ledd, det ytterste leddet er stort og danner en kølle. Kroppen er nærmest pæreformet, beina ganske korte. Springgaffelen (*furca*) er også ganske kort.

## Levevis

## Utbredelse
*[[Mackenziella psocoides]]* er funnet i Norge. Ellers er det spredte registreringer fra Europa. Den er kjent fra Tyskland, Ukraina og den østlige delen av det europeiske Russland.
Den er også kjent fra Kanariøyene og Canada.

## Systematisk inndeling
Plasseringen er usikker. Noen klassifikasjoner regner den til Arthropleona, ikke Symphypleona
. 

* Hexapoda (seksbeinte leddyr)
** **[[gjemtkjevinger]]** (Entognatha)
*** Spretthaler (Collembola)
**** Underorden Symphypleona (usikker plassering)
***** Familien Mackenziellidae Yosii, 1961
****** *[[Mackenziella psocoides]]* Hammer, 1953

## Kilder
* Fauna Europaea, utbredelsesdatabase over europeiske dyr 

## Eksterne lenker
* 
* Symphypleona på Tree of life 
* Tegninger av ''Mackenziella psocoides''
* Checklist of the Collembola – Sjekkliste over verdens spretthaler
Victor Moses

**Victor Moses** (født 12. desember 1990) er en engelsk-nigeriansk fotballspiller som spiller for den russiske klubben FK Spartak Moskva.

Den 16. august 2014 gikk han på utlån fra Chelsea til Stoke City FC ut 2014/2015-sesongen. Den 1. september 2015 ble Moses lånt ut fra Chelsea til West Ham United ut 2015/2016-sesongen.

## Landslaget
Han ble tatt ut i s tropp til VM i fotball 2018 i Russland.

15. august 2018 ga han seg på landslaget.

## Meritter
### Klubb
;Chelsea
* Europaligaen (1): 2012/2013

### Internasjonalt
;Nigeria
* Afrikamesterskapet i fotball (1): 2013

## Referanser


## Eksterne lenker
* 
* 
*  Victor Moses  – Spillerprofil på PremierLeague.com

Kategori:Spillere i Afrikamesterskapet 2013
Sminthuridae

* Sminthurinae
* Spyrothecinae

Kulespretthaler (**Sminthuridae**) er en stor familie med seksbeinte leddyr som hører til ordenen spretthaler (Collembola). 

## Utseende
Som andre medlemmer i gruppen Symphypleona har de en nesten kulerund kropp, et stort, omtrent trekantet hode og fire-leddete antenner. Sminthuridae er ofte ganske fargerike, for eksempel rosa eller grønne, ellers er mange arter brunlige.

## Levevis
Enkelte av disse artene kan gjøre noe skade i landbruket, blant annet arten *[[Sminthurus viridis]]* på blålusern og andre jordbruksvekster i Australia.

## Utbredelse

## Systematisk inndeling
. 

* Hexapoda (seksbeinte leddyr)
** **[[gjemtkjevinger]]** (Entognatha)
*** Spretthaler (Collembola)
**** Underorden Symphypleona 
***** Familien Sminthuridae Lubbock, 1862
****** Underfamilien Sminthurinae
******* Slekten *[[Allacma]]* Börner, 1906 – 2 arter i Europa. I Norge:
******** *[[Allacma fusca]]* (Linnaeus, 1758)
******* Slekten *[[Caprainea]]* Dallai, 1970 – 3 arter i Europa
******* Slekten *[[Disparrhopalites]]* Stach, 1956 – én art i Europa
******* Slekten *[[Gisinurus]]* Dallai, 1970 – én art i Europa
******* Slekten *[[Sminthurus]]* Latreille, 1802 – 11 arter i Europa
******** *[[Sminthurus nigromaculatus]]* Tullberg, 1871 – finnes på Svalbard
******* Slekten *[[Spatulosminthurus]]* Betsch & Betsch-Pinot, 1984 – 6 arter i Europa
****** Underfamilien Spyrothecinae
******* Slekten *[[Lipothrix]]* Börner, 1906 – 3 arter i Europa
******* Slekten *[[Neosminthurus]]* Mills, 1934 – én art i Europa
******* Slekten *[[Spyrotheca]]* Börner, 1906 – én art i Europa

## Kilder
* Fauna Europaea, utbredelsesdatabase over europeiske dyr 
* Checklist of the Collembola – Sjekkliste over verdens spretthaler

## Eksterne lenker
* 
* Sminthuridae på Tree of life 
* Bildegalleri over nordamerikanske arter
Ingrid Stensrud

**Ingrid Stensrud** (født 1986) er en norsk curlingspiller, som representerer Oppdal Curlingklubb. Hun bor i Trondheim. 

## Meritter
* Curling-NM 2010
** Bronse 

* Curling-VM 2009
** 11.-plass

* Curling-EM 2007
** 14.-plass

## Referanser


## Eksterne lenker
*
Erna Skaug

**Erna M. Skaug** 
(født 31. januar 1923 i Skien, død 26. februar 2020) var en norsk operasanger og musikkpedagog.

## Liv og virke
### Bakgrunn
Erna Skaug  var født i Skien og vokste opp i Oslo. Hun tok examen artium i 1943 og studerte sang hos Gudrun Bøllemose ved Musikkonservatoriet i Oslo og piano med Hampus Huldt-Nystrøm. Hun studerte deretter hos Paul Lohmann i Wiesbaden.

### Karriere
Erna Skaug debuterte i Universitetets Aula i 1954 med Robert Levin som akkompagnatør, og to år senere i opera i Norsk Operaselskap hvor hun spilte Constanze i «Bortførelsen fra Seraillet».

Senere var hun engasjert ved Stora Teatern i Göteborg, Svenska Teatern (Fiametta i Boccaccio, 1958), Rogaland Teater, Trøndelag Teater, Den norske Opera, Oslo Nye Teater (Nitouche, 1959), Festspillene i Bergen i tillegg til tallrike kirkekonserter og solistoppdrag med symfoniorkestre. Hun var «Den glade enke» i over 300 forestillinger, Michaela i Carmen og Fiordiligi i Così fan tutte (Opera Comique 1966; Norske Opera 1969).

Erna Skaug var førsteamanuensis ved Østlandets Musikkonservatorium fra 1970 til 1989, og med Paul Lohmann foresto hun sommerskoler for sangere i tjue år.

Hun ble tildelt Kongens fortjenstmedalje i 1998.

## Referanser


## Kilder
* Aslaug Bisseberg. "Avholdt sopran og pedagog". Aftenposten 28. januar 1998
* Leif K. Roksund: "...toners flukt mot sky. Om Skien Musikkforening med glimt fra byens musikkliv".  Byminner 31. Side 169-170. Utgitt av Selskapet for Skien bys vel 2001. ISBN 82-91427-08-9

## Eksterne lenker
* Omtale i Musikkhistorisk arkiv
Svart te

**Svart te** er en av fire basisvarianter av te. Svart te er mer oksidert enn variantene oolong, grønn te og hvit te, og smaker jevnt over sterkere og inneholder mer koffein enn de andre variantene.

## Produksjon
Etter at teen er plukket, blir bladene oksidert. Denne prosessen fører til at bladene mister den opprinnelige grønne fargen og blir svarte. Senere tørkes, sorteres og pakkes teen. Svart te mister ikke smak like fort under lagring som grønn te.

I Kina, hvor svart te først ble laget, kalles denne kategorien «rød te» etter fargen av trekking av cirka ti år gamle blader. I dag er de største produsentlandene India og Sri Lanka.
Natriumkloritt

**Natriumkloritt** er et salt med nettoformel NaClO2.

## Bruk
Kjemikaliet brukes i papirindustrien for å bleke papirmasse. En annen vanlig bruk er klorering av vann, herunder drikkevann og svømmebasseng.
Slaves of the World

***Slaves of the World*** er et studioalbum av det norske metal-bandet Old Man's Child. Det ble utgitt den 19. mai 2009.

## Sporliste
# «Slaves of the World» – 4:41
# «Saviours of Doom» – 4:03
# «The Crimson Meadows» – 4:34
# «Unholy Foreign Crusade» – 3:40
# «Path of Destruction» – 5:21
# «The Spawn of Lost Creation» – 4:07
# «On the Devil's Throne» – 4:49
# «Ferden Mot Fienden's Land» – 5:34
# «Servants of Satan's Monastery» – 5:19
# «Born of the Flickering» – 5:05 (Limited Edition Bonus Track)

## Eksterne lenker
*
Nasogastrisk sonde

En **nasogastrisk sonde** er et rør som midlertidig settes gjennom nese, svelg og spiserør for å nå magesekken. Dette gjøres for å tilføre ernæring, medikamenter eller f.eks. kull (av den typen som brukes for å ta til seg giftstoffer som allerede befinner seg i magesekken). Denne type sonde kan også brukes til å fjerne væske og faste stoffer fra magesekken.
Synthetic

***Synthhetic*** er Sensa Anima sin første og siste plate, utgitt i 2000. For dette albumet vant de Spellemannprisen i klassen Hardrock under Spellemannprisen 2000.

## Sporliste
# «Synthetic Soul»
# «What If I Was Jesus» 
# «Hunt»
# «Lecherous Ms. Tress» 
# «Devil's Cartoon» 
# «Humans» 
# «Sweet Sister Seventeen» 
# «Down Here»
# «Parallel Servants»
Christian Lo

**Christian Lo** (født 22. mai 1977) er en norsk filmregissør. Han er oppvokst på Vinstra i Gudbrandsdalen, studerte film i England og bor (per 2022) på Lillehammer hvor han jobber i produksjonsselskapet Filmbin som satser på filmer for barn og unge.

## Filmografi
* *Lill-Zlatan och morbror raring* (2022) spillefilm
* *Popcorngutten* (2020) kortfilm
* *[[Los Bando]]* (2018) spillefilm
* *[[De tøffeste gutta]]* (2013) spillefilm
* *Fra mus til menn* (2016) kortfilm
* *[[Bestevenner]]* (2009) spillefilm
* *Baluba Runa* (2007) kortfilm
* *Ramp* (2005) kortfilm
* *Iver* (2004) kortfilm
* *Punktert* (2001) kortfilm

## Heder
*[[Los Bando]]* var nominert til European Film Awards EFA Young Audience award i 2019 og var nominert til Krystallbjørnen i konkurranseprogrammet Generation Kplus på Filmfestivalen i Berlin i 2018. *Los Bando* var den mestvinnende norske filmen på festivaler i 2018 ifølge norsk filminstitutts årsrapport. *Los Bando og Bestevenner* mottok Sølvklumpen for beste barnefilm i 2018 og i 2009 fra Norske Kinosjefers Forbund. På Filmfestivalen i Berlin i 2010 var *Bestevenner* nominert til Krystallbjørnen i konkurranseprogrammet Generation Kplus og på Barnefilmfestivalen i Montreal mottok *Bestevenner* «Special Prize by the International Jury» og «Special Prize by the Children's Jury». Christian Los spillefilmer og kortfilmer har mottatt flere priser på internasjonale filmfestivaler.

## Eksterne lenker
* 
* European Film Awards EFA Young Audience Award 2019
* Norsk filminstututt årsrapport 2018 
* Rushprint Christian Lo og Erik Poppe hedret av kinosjefene
Windows Virtual PC

**Windows Virtual PC** (tidligere *Microsoft Virtual PC* og *Connectix Virtual PC*) er et virtualiseringsprogram for Microsofts Windows-operativsystemer. I juli 2006 utga Microsoft en Windowsversjon som et fritt produkt. Programvaren ble opprinnelig utviklet av Connectix, og ble senere kjøpt opp av Microsoft. Virtual PC virtualiserer eller emulerer en standard PC og dens tilknyttede maskinvare. Det er en datamaskin som er framstilt ved programvare og hensikten er å kjøre programvare fra et bestemt operativsystem innenfor et annet operativsystem som denne programvaren ikke er kompatibel med. I praksis er det en programvarebasert komputer som kjører i et vindu på en ordinær komputer.

I august 2006 annonserte Microsoft en versjon for Macintosh som ikke ville bli overført til Intel-baserte Macintosh-komputere, noe som effektivt avsluttet produktet da PowerPC-basert Macintosh-komputere ikke lenger ble produsert. Den nyeste utgaven, *Windows Virtual PC*, trenger ikke å kjøre på versjoner av Windows tidligere enn Windows 7, og trenger ikke offisielt å kjøre MS-DOS eller operativsystemer tidligere enn Windows XP SP3 Professional. Tidligere versjoner, som støttet en bredere rekke med verter og gjesteoperativsystem, er fortsatt tilgjengelig.

Andre operativsystemer som Linux kan muligens kjøre, men er ikke offisielt støttet, og Microsoft har heller ikke skaffet de nødvendige drivere (kalt for «Virtual Machine Additions») for Linux.

## Referanser


## Eksterne lenker
*
Aylacostoma guaraniticum

***Aylacostoma guaraniticum*** var en art av ferskvannssnegler som levde i Argentina og Paraguay.
De er utryddet i naturen og lever kun i fangenskap.

## Referanser


## Eksterne lenker
*
Turner Field

**Turner Field** er hjemmebanen til baseballlaget Atlanta Braves. Stadionet ligger på 755 Hank Aaron Drive i Atlanta i GA. Det ble ferdig i mars 1997, og høytidelig åpnet 19. juli 1996, i god tid før til åpningen av De olympiske leker i 1996.

## Eksterne lenker
* Stålguiden om Turner Field